О Т Ч Е Т

За дейността на Народно Читалище „Прогрес-1936”

с.Дражево за 2018година.

Уважаеми дами и господа,уважаеми читалищни деятели, почитаеми гости.

Народните читалища са едни от основните културно-просветни средища в страната. Те имат историческа заслуга за запазване и развитие на българския език, на библиотечното и музикално дело, за повече духовност и култура в живота на народа. Народните читалища са част от нашата душевност, част от народа ни. Постигнатото в читалищната дейност се изразява в следното: Народно читалище „Прогрес-1936” продължи да осъществява своята мисия за съхраняването на българските традиции, приобщаването на различни поколения към самобитността на българската култура, осъществяване на приемственост на традиции, добродетели и ценности на дражевските родолюбци. Като основна и съставна част на читалищната дейност това е библиотеката.

Тя продължава да се развива на основата на по-добра организация на библиотечния фонд. Снабдяването с нова литература се извършва чрез дарения и закупуване на книги от книжарниците. В момента библиотеката разполага с 6048 тома на стойност 8593.43лв. Посещенията в библиотеката за отчетения период- 280 .Заети библиотечни материали- 840 . Посещенията в интернет залата през този период са 530 . За изпълнение на плановите показатели на библиотеката в бъдещата работа е необходимо да се работи върху: - привличане на нови читатели ; - съвместна работа с училище,кметство,НПО и други институции на територията. Художествената самодейност е основното и най- могъщо средство за естетическото възпитание на подрастващото поколение и средство за разнообразен и пълноценен живот на населението. През изминалата 2018година самодейците от фолклорната група продължават работата по издирване,съхраняване и предаване от поколение на поколение народните традиции. Богатата културна дейност на читалището се дължи и на съвместната работа с членовете от „Клуб на пенсионера”, „Клуб на жената”, с кметството, училището и детската градина. По стар местен обичай от години на 21януари в Дражево се отпразнува „Бабин ден”.На този ден се провежда и традиционния конкурс „Супер баба”.От няколко години на Трифон Зарезан зарязваме лозите в някой от нашите съселяни.Така и през 2018г. спазихме ритуала. Фолклорната група за автентичен фолклор участва на международния фестивал „Кукерландия-2018”,като жените изпълниха няколко песни и участваха в представянето на ястия от с.Дражево на обособен щанд в центъра на гр.Ямбол. Фолклорната група участва всяка година в общинския пролетен празник на хармонията и красотата „От Цветница до Гергьовден” в село Генерал Инзово,откъдето винаги е отличена с награда. На 26 април съвместно с кметството чествахме 170 години от рождената дата на Георги Дражев- патрона на селото.В програмата участва певческата група към читалището,певческата група от Хаджидимитрово и танцовия състав от Кабиле. През изминалата година детско-юношескя състав към читалището също имаше изяви.Децата участваха на наша сцена на юбилея на хората с увреждания от Веселиново, а също така спечелиха второ място и парична награда в Ямбол на фестивала „Родило се преродило”. През 2018 година танцовия състав имаше покана от организаторите на международния фестивал „Игриво хоро” в град Охрид,Република Македония.Благодарение на подкрепата на община „Тунджа”пътуването се осъществи.Представихме се отлично,а емоциите и преживяванията ще помним дълго време.Взехме участие и в Генерал Инзово,като представихме традиционни ястия от Дражево. Беше отбелязан денят на пенсионера съвместно с пенсионерския клуб, а на 21 ноември-деня на християнското семейство ни гостува ансамбъл „Тунджа”. За поредна година децата от коледарска група „Дражевчета”спази традицията и ходи да коледува за здраве и благоденствие. Малко са мероприятията в които не са се включили жените от двата съществуващи клуба.Те най-дейно участват при организирането на местни прояви. На 1ви март жените от клуба закичиха мартеници на децата от детската градина; На Трети март деца от селото изнесоха рецитал по случай националния празник на България,като след това всички присъстващи поднесоха цветя на паметната плоча в центъра на селото.Празнувахме 8ми март-деня на жената, 1ви октомври-деня на пенсионера,заедно отбелязваме рождени дни. Уважаеми дами и господа, И днес читалището е просветно и културно средище, където може да се получи необходимата духовна храна. За отчетения период цялата читалищна дейност се ръководеше от читалищно настоятелство от 5 члена.Периодично са провеждани заседания,на които са разглеждани въпроси,свързани с работата на читалището: състояние на художествената самодейност,приемане на планове,отчети. В своята дейност читалището се опира на съвместната работа с училище,кметство детска градина и създадените клубове. Във връзка с подобряване на работата на настоятелството е необходимо следното: - организиране на мероприятия за привличане на нови читатели в библиотеката; - организиране и събиране на не навреме върната литература; - събиране на членски внос от членовете на читалището; - настоятелството на читалището да бди за опазване на сградата и имуществото и правилното им използване. В своята бъдеща дейност читалищното настоятелство следва да акцентира усилията си върху следните основни проблеми: 1. Утвърждаване на читалище „Прогрес-1936”като равностоен партньор на държавата и общината в осъществяване на основни елементи на културната политика като важен център на културната дейност в Дражево. 2. Откриване и подпомагане творческото израстване на млади дарования. 3. Обогатяване на дейностите и разширяване на съставите. 4. Все по-пълно задоволяване на конкретните нужди на дражевската общественост,свързани с информационно-консултантските и технически услуги на читалището. 5. Разширяване на възможностите за допълнителни собствени приходи за самоиздръжка и финансиране 6. Усилена работа по проекти с други НПО и МИГ в община„Тунджа”. Искам да благодаря от името на настоятелството и от свое име на хората от пенсио- нерския клуб и от клуба на жената за тяхната отзивчивост и подкрепа за осъществяването на всички мероприятия на читалището. Благодарение на тяхното дейно участие при организирането на местните прояви нещата винаги се случват.Нека да продължим да работим съвместно за Дражево.